
Sportsklubben Njård 
Strategisk plan for perioden 2024 – 2028
Virksomhetside 
Et inkluderende og trygt idrettsmiljø, hvor vi gjennom samhold, glede og mestring, fremmer god helse og sportslig utvikling hos utøvere på alle nivåer.

Visjon 
Sammen blir vi best!
Visjonen er til for alle engasjerte i Njård og skal bidra til at vi fremstår som en klubb med felles identitet og verdier.

Grunnleggende verdier
Glede – Alle bidrar til at medlemmene føler seg velkommen og ivaretatt
Mestring – Sammen skal vi bidra til å utvikle et trygt og sunt idrettsmiljø basert på utøvernes ferdighets- og ambisjonsnivå 
Samhold – Medlemmene og idrettsgrenene har ansvar for å utvikle et godt og inkluderende felleskap

[bookmark: _Hlk85536836]Hovedmål de neste fire år
[bookmark: _Hlk85537264]Vi vil være en inkluderende og samlende arena for utvikling av utøverne våre.

Delmål:
A. Klubbkultur
Mål: Motiverte ansatte, medlemmer og frivillige som jobber i fellesskap for utøvernes utvikling.
Virkemidler:  
· Klubben har en tydelig felles retning
· Alle tillitsvalgte og ansatte har riktig kompetanse i forhold til sin rolle
· Idrettslaget har en levende kommunikasjonsplan som sikrer god informasjon i alle ledd
· Idrettslaget har felles forståelse for roller, oppgaver og ansvar hos de engasjerte på tvers av idrettsgrenene
· Klubben har en plan for rekruttering av frivillige

B. Aktivitetstilbud
Mål: Et sportslig aktivitetstilbud innenfor NIFs struktur, tilpasset medlemmenes ønsker og ferdighetsnivåer.
Virkemidler:  
·  Vi skal ha et allsidig aktivitetstilbud som sikrer deltakelse for alle som ønsker å være med gjennom felles rekruttering og tilrettelegging på tvers av idrettene



C. Anlegg
Mål: Moderne og miljøeffektive anlegg tilpasset klubbens ønsker og behov.
Virkemidler:  
· Styret skal arbeide politisk i aktuelle fora for å finne gode løsninger i samarbeid med Oslo kommune for å realisere ny hall
· Styret er ansvarlig for å utarbeide en behovsanalyse for anleggsutvikling
· Styret skal arbeide for oppgradering og bedre utnyttelse av anleggene vi har til rådighet
· Styret skal sikre økonomisk bærekraft i anleggsutviklingen
· Aktivitetsflatene skal utvikles i tråd med medlemmenes ønsker
